NaiveNeuron/SloPal huggingface dataset:
Blaha, Ľuboš, poslanec NR SR (2019-05-14):
Vážená pani podpredsedníčka, vážení kolegovia, vážené kolegyne, začnem teda tlačou 1319, čo je Správa o činnosti Výboru Národnej rady Slovenskej republiky pre európske záležitosti za rok 2018. Výbor pre európske záležitosti podáva v zmysle § 58a ods. 3 písm. g) rokovacieho poriadku Národnej rade správy o svojej činnosti. Správu za rok 2018 výbor schválil na svojej 59. schôdzi 7. februára 2019 uznesením č. 161. Týmto uznesením zároveň výbor odporučil Národnej rade vziať správu na vedomie a poveril mňa ako predsedu výboru podať správu o činnosti výboru a návrh na uznesenie Národnej rade. Predkladaná správa obsahuje nasledujúce informácie v zmysle rokovacieho poriadku: Po prvé, informáciu o prerokovaných návrhov právnych aktov Európskej únie, návrhov na postup podľa Zmluvy o Európskej únii, návrhov legislatívnych iniciatív Európskej únie a návrhov na postup podľa Zmluvy o fungovaní Európskej únie, o ktorých budú rokovať príslušné orgány Európskej únie. Po druhé, informáciu o schválených stanoviskách Slovenskej republiky k návrhom podľa bodu 1. Po tretie, informáciu o súlade návrhov legislatívnych aktov Európskej únie so zásadou subsidiarity. Po štvrté, informáciu o prerokovaných návrhov žalôb vo veci porušenia zásady subsidiarity legislatívnym aktom Európskej únie. Po piate, informáciu o prerokovaných správach a informáciách predkladaných Národnej rade vládou a členmi vlády a aktoch predkladaných Národnej rade orgánmi Európskej únie A po šieste, informáciu o návrhoch stanovísk k návrhom podľa bodov 1 a 2, o ktoré požiadal ostatné výbory Národnej rady náš výbor. Toľko k správe a k tlači 1319. A teraz by som podal spravodajskú informáciu k zvyšným dvom tlačiam. Najprv k tlači 1344, čo je výročná správa o členstve Slovenskej republiky v Európskej únii. Predseda Národnej rady Slovenskej republiky rozhodnutím č. 12. marca 2019 č. 1470 pridelil tlač 1344 na prerokovanie výboru pre európske záležitosti s tým, že uvedený výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady. Schôdza výboru pre európske záležitosti bola zvolaná na 21. marca 2019. Výbor výročnú správu prerokoval a uznesením č. 172 odporučil Národnej rade vziať správu na vedomie. Zároveň ma výbor ako spravodajcu poveril podať Národnej rade správu o výsledku prerokovania uvedeného materiálu vo výbore a návrh na uznesenie. A teraz ešte k tlači 1322, hodnotenie priorít zahraničnej a európskej politiky. Výbor Národnej rady pre európske záležitostí uznesením z 21. marca 2019 č. 171 a Zahraničný výbor Národnej rady uznesením z 21. marca 2019 č. 135 odporúčajú Národnej rade vziať predmetný materiál, tlač 1322, na vedomie. Uznesením č. 171 ma výbor pre európske záležitosti zároveň poveril plniť úlohy spoločného spravodajcu. Na základe stanovísk výborov vyjadrených v ich uzneseniach odporúčam Národnej rade zobrať predmetný materiál na vedomie. Pani podpredsedníčka, otvorte, prosím, rozpravu.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 123 poslancov, za 107, zdržalo sa 10 poslancov, 6 nehlasovali. Návrh bol schválený. Teraz prosím pána poslanca Vörösa, aby uvádzal hlasovanie o bode 45 programu, a to je druhé čítanie o návrhu poslancov Vavreka a Balódiho na vydanie zákona, ktorým sa mení a dopĺňa školský zákon (tlač 1629). [Hlasovanie o návrhu poslancov Národnej rady Slovenskej republiky Štefana Vavreka a Ladislava Balódiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1629.]
V. Veteška, podpredseda NR SR: (2004-03-17):
V. Tkáč, poslanec: Pán predsedajúci, verejne protestujem proti spájaniu tohto návrhu s činnosťou výboru pre sociálne veci a bývanie. Tento návrh nie je činnosťou výboru, ani jeho výsledkom...
Paška, Pavol, predseda NR SR (2013-10-22):
(Hlasovanie.) 139 prítomných, 83 za, 6 proti, 49 sa zdržalo, 1 nehlasoval. Sme v treťom čítaní . Otváram rozpravu. Nemám prihlášku. Vyhlasujem ju za skončenú a budeme hlasovať.
Dostál, Ondrej, poslanec NR SR (2021-09-22):
Pán poslanec Vašečka, no, zaujalo ma to rozlišovanie dobrého a zlého podľa prirodzenosti, ako keby to bol nejaký problém vo vzťahu rozlíšiť, že čo je dobré a čo je zlé. Predsa je jasné, že vo vzťahu je dobré, keď sa ľudia majú radi, keď sa k sebe správajú slušne, s láskou, s toleranciou, ohľaduplne, sú si vzájomne oporou, vzájomne si pomáhajú, ak majú deti, alebo ak žijú s nimi deti, tak sa o ne starajú. A vo vzťahu je úplne jedno, či je to muž a žena, alebo muž a muž, alebo žena a žena, lebo aj v takom vzťahu, ktorý tvoria dve osoby rovnakého pohlavia, keď sa navzájom majú radi a správajú sa podľa toho, keď sa správajú k sebe s láskou, ohľaduplne, vzájomne si pomáhajú, sú si oporou a ak s nimi žijú deti, tak sa o ne starajú, majú ich radi, prejavujú im lásku, tak je to dobré. Nie je to zlé. Je to dobré a nemusíme sa opierať o nejaké kritérium prirodzenosti alebo neprirodzenosti, to vieme povedať, že je to dobré; možno pre mňa je toto kritérium prirodzenosti. A potom, ak je prirodzené to, čo tu bolo, no tak prirodzená je potom aj agresivita, prirodzené je aj domáce násilie, prirodzené je, že muž je hlavou rodiny a žena ho má poslúchať, lebo to sú veci, ktoré tu historicky, historicky boli a asi nepovieme, že je to dobré, že je to prirodzené, že je to správne, takže toto by nemali byť kritériá, podľa ktorých to budeme hodnotiť. A teda asi sa všetci zhodneme, že treba chrániť deti pred pedofilmi, ale ja len upozorňujem, že taký zákon už je schválený, bol schválený v minulom volebnom období a zakazuje osobám, ktoré boli odsúdené za povedzme pedofilné trestné činy, aby boli učiteľmi alebo pedagogickými pracovníkmi. Čiže kvôli tomu, aby sme na školách chránili deti pred pedofilmi, takýto zákon netreba.
Jurinová, Erika, podpredsedníčka NR SR (2014-06-03):
Pán poslanec Poliačik.
Remišová, Veronika, poslankyňa NR SR (2019-05-15):
Vážené dámy, vážení páni, dovoľte mi uviesť návrh ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie, a zároveň sa hlásim do rozpravy.
Laššáková, Jana, podpredsedníčka NR SR (2013-03-19):
Ďakujem, pani poslankyňa. Na vystúpenie pani poslankyne s faktickými poznámkami osem pánov poslancov. Pán poslanec Brocka, Hraško, Hlina, pani podpredsedníčka Jurinová, Martvoň, Žitňanská, Přidal, Zajac. Končím možnosť prihlásiť sa s faktickými poznámkami. Nech sa páči, pán poslanec Brocka.
Pellegrini, Peter, predseda NR SR (2014-11-27):
Ďakujem pekne. Prosím, pán predseda, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslanca Viliama Jasaňa: „Vážený pán premiér, môžete nás informovať o plánovaných krokoch, ktoré budú viesť a smerovať k zvýšeniu životnej úrovne nízkopríjmových občanov?“ Prosím, pán predseda, o odpoveď na otázku a oznámte potom ukončenie odpovede. Ďakujem.
Gibalová, Monika, poslankyňa NR SR (2014-06-24):
Ďakujem za trpezlivosť. Ja naozaj teraz to prečítam veľmi rýchlo. Pod poradovým číslom 71 kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie, hodnotenie vplyvov na verejné zdravie, hodnotenie zdravotných rizík zo životného prostredia, odber vzoriek zo životného prostredia a z pracovného prostredia na účely kvalitatívneho a kvantitatívneho zisťovania faktorov životného prostredia a pracovného prostredia, prácu s dezinfekčnými prípravkami na profesionálne použitie a na prácu s prípravkami na reguláciu živočíšnych škodcov na profesionálne použitie. Preukaz spôsobilosti osvedčenie o odbornej spôsobilosti. Poznámky ako sú uvedené. Pri poradovom čísle 71a kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie, preukaz spôsobilosti osvedčenie o odbornej spôsobilosti, osvedčenie o akreditácii. Poznámka § 15 ods. 1 písm. a) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, § 5 zákona č. 505/2009 Z. z. o akreditácii orgánov posudzovania zhody a o zmene a doplnení niektorých zákonov. 71b hodnotenie dopadov na verejné zdravie, osvedčenie o odbornej spôsobilosti. § 71c hodnotenie zdravotných rizík zo životného prostredia, osvedčenie o odbornej spôsobilosti, 71d odber vzoriek zo životného prostredia a z pracovného prostredia na účely kvalitatívneho a kvantitatívneho zisťovania faktorov životného prostredia a pracovného prostredia, osvedčenie o odbornej spôsobilosti. 71e práca s dezinfekčnými prípravkami na profesionálne použitie a práca s prípravkami na reguláciu živočíšnych škodcov na profesionálne použitie, osvedčenie o odbornej spôsobilosti. V poznámke sú pri všetkých týchto 71b, c, d aj e uvedený § 15 ods. 1 písm. b) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. To je všetko. Ďakujem vám za trpezlivosť, vypočutie a prosím o podporu môjho, nášho pozmeňujúceho návrhu.
Mojš, Milan, poslanec NR SR (2014-05-14):
Ďakujem. Vážená pani predsedajúca, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom finančného výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, otvorte rozpravu.
Šeliga, Juraj, podpredseda NR SR (2020-04-23):
Ďakujem pekne. Myslím, že sa všetci zhodneme, že kvalita štátu sa posudzuje aj podľa toho, ako sa štát správa k ľuďom, ktorí majú zdravotné postihnutie, sú zraniteľní a dostali sa nie svojou vinou na okraj spoločnosti. Ja si myslím, že sa nevenuješ téme ľudí so zdravotným postihnutím príliš málo, resp. príliš veľa. Zasluhovala by si ešte väčšiu pozornosť. Som rád, že do programového vyhlásenia vlády sa aj vďaka tebe dostalo značnej pozornosti pre ľudí so zdravotným postihnutím a ľudí, ktorí sú na okraji spoločnosti. Naozaj to, aké je Slovensko, sa bude posudzovať aj podľa toho, ako sa správame k tým najzraniteľnejším, ktorí za to nemôžu. A súhlasím úplne s tým, čo si povedala, nikto z nás nevie, kedy sa on sám alebo jeho blízki môžu ocitnúť v takejto situácii. Veľká vďaka.
Kotleba, Marek, poslanec NR SR (2021-11-12):
Ja som len teda veľmi zvedavý, že keď v doložke vplyvov je o tomto zákone napísané, že bude mať kladný vplyv na podnikateľské prostredie. Vážení kolegovia, ako môže mať tento zákon kladný vplyv na podnikateľské prostredie? Akým spôsobom? Veď vy dávate opäť všetkým podnikateľom robotu navyše, kde bude musieť všetkých svojich zamestnancov kontrolovať, či sú očkovaní, alebo prekonali, alebo sa testujú pravidelne, čiže opäť väčšie náklady. A keď napríklad nejaká malá prevádzka niekde v meste s pár zamestnancami urobí nejakú chybu, tak policajný orgán jej môže dať pokutu 5 000 euro, v správnom konaní 7 000 a nakoniec môžu takúto prevádzku aj zatvoriť. Nikde nie je presne napísané, o aké porušenia pôjde. Lebo aj ten úradník z hygieny alebo aj ten policajt je každý jeden individuálna osobnosť a môže to poňať po svojom. Čiže toto by ste mali presne definovať v tom zákone. Nenechávať všetko otvorené a potom sa môžme o nejakých takýchto veciach baviť. Ale tento zákon je opäť len ušitý na taký spôsob, aký vám bude vyhovovať v danej situácii.
Sulík, Richard, predseda NR SR (2011-03-29):
Pán poslanec Paška, procedurálny návrh nie je určený v zmysle rokovacieho poriadku na to, aby sa zastavilo rokovanie o nejakom zákone alebo jeho návrhu. Predpokladám, že toto viete, čiže nemáme dať o čom hlasovať. A teraz poprosím spoločného spravodajcu z výboru pre obranu a bezpečnosť poslanca Martina Pada, aby hlasovanie uviedol. (Reakcie z pléna a ruch v sále.) Nech sa páči, pán poslanec Pado, uveďte, prosím vás, hlasovanie. (Reakcie z pléna a ruch v sále.) Dobre, odkladáme toto hlasovanie z dôvodu, že poslanci nemajú rozdané pozmeňovacie návrhy v písomnom vyhotovení. Pán Kaliňák medzitým stiahol svoj procedurálny návrh. A budeme hlasovať v druhom čítaní o vládnom návrhu zákona o ochrane spotrebiteľa pri poskytovaní niektorých služieb cestovného ruchu a o zmene a doplnení niektorých zákonov , tlač 211. Prosím poslanca Kaníka, aby hlasovanie uviedol.
Vašečka, Richard, poslanec NR SR (2017-12-06):
Ďakujem za slovo. Pán minister, faktické sú na vás, nielen moje, ale aj ostatné. Tak chvíľami som mal pocit, že ste sa zabudli, že nie ste na poslaneckom klube SMER-u a že nezabávate svojich, ktorí tie také, časom ste naozaj upadli do nejakých infantilných poznámok a to bolo, tá pravá úroveň zábavy, pri ktorých sa vaši bavili. Ja, keď som sa započúval, tak som časom mal pocit, že ideme odvolávať Joža Rajtára za jeho údajný prehrešok, že vraj nemá vysokú školu. Potom som mal pocit, že odvolávame Sulíka, nakoniec, že odvolávame Matoviča, ktorého šikanuje NAKA dokolečka. Potom ďakujeme za reklamu našej tieňovej vlády, kde ste prečítali jednu vec z denníka SME, na ktorú naši kolegovia veľmi dobre odpovedali, a tá vec je jasná. Ale nie, nezabudli sme, odvolávame vás. Nemáte našu dôveru a chceme vám ju vysloviť. Tak je to normálne. Na pranieri nie je ani Rajtár, ani Sulík, ani Matovič, nikto ďalší, ale vy, pán minister, preto, lebo máte toho na rováši dosť. A môžte sa odvolávať s pánom premiérom na tzv. protivládne denníky a neschopnú opozíciu alebo opozíciu, ktorá chce prekryť svoje kauzy. Pravda je taká, že zavádzate a klamete a prekrývať chcete vy. My budeme pokračovať v tejto schôdzi a budeme k tomu debatovať. Zatiaľ vlastne sme ešte nemali veľa príležitostí vystúpiť. Nebudeme hovoriť tak dlho ako vy nielen preto, že my máme čas obmedzený, ale aj preto, lebo stačí len naozaj zopár viet, aby sme vám to vytmavili. Takže v každom prípade, pán minister, držte sa svojho kresla zubami-nechtami, ale my vám to v žiadnom prípade nebudeme uľahčovať, lebo si myslíme, že škodíte Slovensku. Ďakujem.
Hlina, Alojz, poslanec NR SR (2014-12-12):
Ďakujem veľmi pekne. Aj sa čudujem, lebo, pán kolega, rozmýšľam, ale tak sociologicky, že ako môže tak slušný človek, ktorý podľa mňa ste, proste takto vystúpiť, že čo je za tým. Nuž ale, viete, ak si niekto myslí, že tých 5 mld. ukradne, tak je na omyle. Naozaj. Už ako sa hovorí, odtiaľ potiaľ. Ak si niekto myslí, že tých 5 mld. ukradne, je na omyle, poviem to ešte druhýkrát. A ešte jednu vec ste ma inšpirovali, keď ste hovorili, ja mám ešte z druhej privatizácie neviem koľko akcií VÚB-ky. Viete, čo je povinnosťou manažmentu? Viete, čo je povinnosťou banky? Zabezpečovať výnos pre akcionárov. To je ich povinnosťou. Tak ako akcionár VÚB-ky sa budem pýtať, že ako zabezpečovali výnos mojich akcií, ako ich zhodnocovali, keď sa nezúčastnili takéhoto tendra. Vyzvem všetkých významných akcionárov slušných bánk, pozor, tuná nám pôsobia banky, by som vedel menovať. Slušných bánk. Viď akcionárov slušných bánk vyzvem, dám im do pozornosti to, že tu prebiehal jeden tender, ktorého, na ktorom mohli krásne zarobiť. A je to tu, poslanci vládnej strany hovorili, že je to úplne v poriadku, to znamená nebolo v tom politické riziko. Výnos je obrovský, tak nech sa pýtajú svojich boardov, svojich manažmentov, že prečo sa nezúčastnili toho tendru. Lebo je povinnosťou banky, povinnosťou správnej rady, povinnosťou boardu, je zarobiť výnos pre svojich akcionárov. A možno to bude tých akcionárov zaujímať. Viete, niekde sa tej pravdy musíme dopátrať. Vy tu tak splietate, jak sa banky mohli, nemohli, neviem čo. My sa, keď sa k tomu postavíme čestne, dopracujeme k informáciám, že ako to vlastne bolo. Dobre? A ja ako akcionár VÚB-ky sa budem pýtať VÚB-ky, prečo sa nezúčastnila tohto tendru, na ktorom mohla krásne zarobiť.
Pellegrini, Peter, predseda NR SR (2015-10-02):
Pán poslanec Droba.
Vons, Peter, poslanec NR SR (2021-10-20):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 9 spoločnej správy spoločne s odporúčaním gestorského výboru schváliť.
P. Hrušovský, predseda NR SR: (2004-10-26):
D. Bollová, poslankyňa: Áno, pán predseda, pretože nepredstavujú Národnej rade iba výborom. Ďakujem.
Figeľ, Ján, podpredseda NR SR (2014-07-01):
Ďakujem pekne. Na vystúpenie pána poslanca Martvoňa je jedna faktická poznámka. Nech sa páči, pán Daniš.
Vašečka, Richard, poslanec NR SR (2021-09-28):
Ďakujem za slovo. Zaujal ma termín legálna interrupcia. Ja som to hovoril na začiatku rozpravy, pripomeniem to teraz. Je legálna na začiatku, na základe, pardon, na základe zaostalého komunistického zákona spred viac ako tridsiatich rokov. A v poriadku, je legálna, áno? Ale to neznamená, že to znamená, že je automaticky dobrá alebo správna. Výhrada svedomia je nad touto záležitosťou, pretože umelý potrat vykonaný inak ako zo zdravotných dôvodov, teda napríklad ohrozenie života alebo zdravia matky, nie je zdravotná starostlivosť. Je to rozhodnutie, ale to nie je zdravotná starostlivosť, lebo sa nestará o zdravie, ale stará sa o ukončenie života. Takže nečudujem sa zdravotníkom, ktorí chránia životy, že to veľmi nechcú. Ale vy ste priznali jednu vec, že veľká časť zdravotníckych zariadení a zdravotníkov má veľký problém s vykonávaním potratu, lebo vnímajú ten rozpor. A ubezpečujem vás, že keby to bolo v úplnom, úplnej slobode a mohli si vybrať, tak to percento by bolo ešte vyššie, pretože ich chápem, že naozaj im to nejde dohromady so starostlivosťou o život a zdravie. A ďalej, keď, pán kolega, ste spomínali sociálne problémy, napríklad z neúplných rodín alebo jednorodičovských rodín, no áno, to sú sociálne problémy a preto ich riešme sociálne, ale nie fatálne a potrat je fatálne riešenie. Ďakujem.
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 128 poslancov, za 82, proti 12, zdržalo sa 33, nehlasoval 1. Uvedený návrh sme schválili.
Heger, Eduard, poslanec NR SR (2019-06-25):
Ďakujem pekne. Pani kolegyňa, takto si predstavujem prejav človeka, ktorý rozumie sociálnemu systému, záleží mu na tom, aby ten sociálny systém fungoval, a vie presne pomenovať, čo aj treba urobiť, takže veľká vďaka za to. Ja by som ťa chcel ešte len upriamiť opäť na to, čo povedal predkladateľ k tým matkám a k tej, k tej rozdielnosti. Veď to je tak cielene urobené, aby motivovali tie matky s tými tromi-štyrmi deťmi, ktoré ešte aj dnes sú na rodičovskom príspevku a majú plnú domácnosť detí a nevedia, kam by, čo by skôr urobili, aby si popritom ešte našli prácu. Predsa oni chcú motivovať, aby si ešte privyrobili. To sme proste nepochopili v tejto sále, že toto je vlastne cieľ, že to nie je teraz akože diskriminácia. Veď matka so štyrmi deťmi, ona si bežne číta, ráno vstane, vyloží si nohy, dá si kávu a číta si knižky, tak prečo by nemala ísť namiesto toho do práce? Veď tam naozaj akože tí, čo majú tri-štyri deti, vedia, ako tie domácnosti fungujú jak švajčiarske hodinky alebo dobre namazaný stroj. Takže ako, pán kolega predkladateľ, prepáčte, fakt ja nemám na to čo povedať. Znie to ironicky, ale, ale to, to, čo ste povedali (reakcia z pléna), áno, áno, pani kolegyňa, to, čo povedal pán kolega, teda predkladateľ, ospravedlňujem sa, máte pravdu, pán predkladateľ, to, čo povedal pán predkladateľ, ako naozaj ja som z toho úplne v šoku ešte stále, ako zaznelo, že vlastne chcú motivovať matky, aby chodili do práce pri troch-štyroch deťoch a aby si privyrobili, že vlastne to má byť motivácia, tak to, to ma naozaj dosť vyšokovalo, a preto ti to ešte aj zdôrazňujem, lebo neviem, či teda pán predkladateľ znovu vystúpi a ti to zopakuje tiež, ako tvoju námietku. Ale, samozrejme, budeme radi, ak to budú vedieť vysvetliť lepšie, lebo toto prvé kolo nevyšlo. A ešte stále ostáva nezodpovedaná otázka, z čoho sa to zaplatí. Ale asi tá odpoveď je, resp. to mlčanie je odpoveď. Ďakujem.
Kotleba, Marek, poslanec NR SR (2021-05-05):
Ďakujem za slovo. Miro, naozaj tá kolektívna vina, ale po ´89. roku som si nevšimol, že by prebehol nejaký veľký, obrovský súd s pohlavármi z komunistickej strany, a teraz po tridsiatich rokoch bude represie páchať nejaký úrad. Nerozhodol o tom súd, o týchto ľuďoch, ktorých by, ja neviem, potrestal či už väzením, alebo nejako inak, ale v dnešnej dobe po tridsiatich rokoch bude o tom rozhodovať súd. Súd, nie súd, ale úrad. Čiže úrad o tom rozhodne a o kom rozhodne, tak ten človek sa nebude mať ani ako brániť, pretože to nebude súdom preskúmateľné. Tak toto mi nepríde v demokracii celkom normálny princíp. Ďakujem.
Kalmárová, Viera, poslanec NR SR (2024-01-08):
Ďakujem za slovo. Príspevok pani poslankyne Plavákovej bol veľmi komplexný, ale ja z neho si vyberiem jednu časť a to tú, kedy poukázala na rozpor medzi slovami a činmi. Nie som si istá ale, že ten apel na zdravý rozum a na rešpekt k vlastným záväzkom, na rešpekt k legislatívnemu procesu, má v tejto sále nejaký zmysel. To naozaj nie som si istá. S vládnou koalíciou nerobí nič ani nesúhlasné stanovisko rady prokurátorov, nerobí s ňou nič ani nesúhlasné stanovisko európskych inštitúcií. Predsedníčka európskej prokuratúry pani Laura Kövesi vyhlásila, že zamýšľané zmeny predstavujú vážne riziko porušenia zásad právneho štátu a minimalizujú odhalenia podvodov poškodzujúcich finančné záujmy Európskej únie. Ale tento výrok nesúvisí len s rušením Úradu špeciálnej prokuratúry, ale súvisí aj so samotnými navrhovanými zmenami trestných kódexov. A ak v tomto období pozorujeme nepretržitý prúd stíhania korupcie na najvyšších miestach, akú logiku má znižovanie trestných sadzieb súbežne so skracovaním premlčacích lehôt a súbežne s nárastom výšky škôd? To môže mať len jediný jeden význam, postarať sa o to, aby predkladatelia zmien a ich blízke osoby zabezpečili svoju ochranu. Veď koho možno korumpovať? Toho, kto má v rukách moc. A koho možno korumpovať veľmi? No toho, kto má v rukách veľkú moc. (Potlesk.)
Bugár, Béla, podpredseda NR SR (2017-02-02):
Pán poslanec Muňko.
Glváč, Martin, podpredseda NR SR (2018-05-17):
Pán poslanec, poprosím, k vystupujúcemu.
V. Veteška, podpredseda NR SR: (2005-01-18):
I. Hopta, poslanec: Vážený pán podpredseda vlády a minister financií, vypočul som si vaše stanovisko a chcem povedať, že ste sa snažili nejako vecne podotknúť, prečo nie je možné nejakým spôsobom dostavať to divadlo, resp. ste obhajovali navrhované riešenie. Hovorili ste predovšetkým z ekonomického hľadiska, že chýbajú nám finančné prostriedky. No mne to vyznelo ako svojím spôsobom sebakritika, pretože ak štát nemá finančné prostriedky na kultúru, na školstvo, chýbajú nám peniaze na sociálne záležitosti, tak vychádza mi to tak, že chyba je niekde inde, chyba je vo vláde. A pamätám si vás ako mladého človeka, vy ste v týchto vládach už strávili niekoľko rokov, či už ako minister privatizácie, šiesty rok ste minister financií. Čiže svojím spôsobom vaše vystúpenie môžem chápať aj ako určitú formu sebakritiky: „Vážení umelci, vážená kultúrna obec, vládneme tu takto, že, bohužiaľ, zásluhou našej vlády nebudú peniaze ani dostavbu Národného divadla.“ Na druhej strane všimol som si, že sa vytvárajú tu ekonomické podmienky pre firmy, firmy tu prichádzajú, všetka česť, ale zamyslime sa aj nad tým, ak vytvárame také podmienky pre niektoré firmy, že si dovolia usporiadať plesy za niekoľko desiatok miliónov korún a vy sa týchto plesov zúčastňujete, tak či by ste sa nesnažili ich presvedčiť, aby týmito finančnými prostriedkami, ktoré dávajú na plesy, prispeli trebárs aj do kultúry. Ja si myslím, že vtedy skôr by tá kultúrna obec, ale aj občania Slovenskej republiky to pochopili. Čiže podľa môjho názoru, šesť rokov vo vláde mali ste dostatok času na to, aby ste dokázali zabezpečiť financie na kultúru.
Viskupič, Marián, poslanec NR SR (2021-12-03):
Ďakujem pekne za slovo. Pán minister, nedokážem, samozrejme, v dvoch minútach zareagovať na všetko, ale aspoň niečo skúsim. Začnem úplne od začiatku. Očkovacia lotéria, očkovací bonus. No presne, očkovacia lotéria mala hodnotu asi 26 miliónov, veľa, ale okej. Bola na to firma, volá sa TIPOS, ktorá sa lotériám venuje, a preto mala všetky prostriedky, a teda schopnosti a systémy na to, aby ju relatívne rýchlo zvládla. Boli nejaké problémy, skončilo to aj nejakou žalobou, ale to si tu nevykrikujme. Proste kto robí, robí aj chyby. To beriem. Čiže to bolo jednoduché, okej. Očkovací bonus. No to je presne to, čo hovoríme. To je hotovostné a to je možné v horizonte týždňov zvládnuť. Dá sa to schváliť, dá sa to zúradovať. Toto sú presne ukážky, kde to ide, lebo to sú dva jednoduché procesy, ktoré sú rýchle a jednoduché. Všetko, čo som hovoril, je práve o tom ďalšom, že to, čo sa ide teraz vyrobiť, celý ten systém poukazov, je násobne zložitejší a všetko toto, čo si hovoril, že, samozrejme, zmluvy, no jasné, že nie sú podpísané. Ja toto celé o zmluvách, o systémoch, o aplikácii som hovoril preto, že to vyžaduje strašne veľa času. Nieže už mali byť, no nemohli byť. To sa zhodneme, samozrejme. Len hovorím, že chceš pomáhať rýchlo a efektívne a hlásim, že to, čo sa ide vyrábať, môže byť jedného dňa efektívne, ale hodne dlho to bude trvať. Proste toto je ten problém. Ten faktor času. Nič iné tam nie je až tak dôležité. Čo sa týka, že som sa venoval vlastne ekonomike, financiám. No jasné, my to v SaS-ke tak máme rozdelené, že ja sa venujem tomu, čomu rozumiem ja, a za chvíľu bude mať kolegynka Janka Bittó Cigániková vystúpenie, kde bude hovoriť o ľuďoch, o zdraví a o všetkých týchto implikáciách. Takže to je úplne normálne, že som nespomínal tie iné časti. Áno, tematika je ďaleko komplexnejšia, ale venoval som sa tej svojej časti. Ďakujem pekne.
Paška, Pavol, predseda NR SR (2014-11-10):
Pán poslanec Mičovský.
Figeľ, Ján, podpredseda NR SR (2012-09-18):
Ctené dámy poslankyne a páni poslanci, budeme pokračovať v popoludňajšom rokovaní dnešného piateho dňa 7. schôdze Národnej rady v prerušenom rokovaní v prvom čítaní o vládnom návrhu zákona o neprimeraných podmienkach v obchodných vzťahoch, ktorých predmetom sú potraviny. Je to tlač 187. Rozprava dnes dopoludnia bola k tomuto bodu vyhlásená za skončenú, takže v tejto chvíli sa chcem spýtať pána navrhovateľa, či chce predniesť stanovisko k tomu, čo odznelo v rozprave. (Reakcia navrhovateľa.) Pán minister, nech sa páči.
Grendel, Gábor, podpredseda NR SR (2020-04-24):
Pán poslanec Ďurica.
Laššáková, Jana, podpredsedníčka NR SR (2014-02-11):
Pán poslanec Viskupič, nech sa páči.
Bugár, Béla, podpredseda NR SR (2017-09-14):
Pán poslanec, to je zneužívanie, lebo legislatívno-technickú chybu viete urobiť vtedy, ak v tom danom návrhu náhodou zmeníte paragraf, zmeníte tam nejaké spojenie, zmeníte slovo a tak ďalej. (Reakcie z pléna.) To, že, to, že (reakcie z pléna)... Prepáčte, ale to, že navrhovateľ nesúhlasí s rozšírením, to je právo podľa rokovacieho poriadku. Ak, ak pani poslankyňa vtedy, keby sa prihlásila, a dá procedurálny návrh, ktorý ste chceli počas rokovania, počas hlasovania, bolo by to v poriadku, ale počas spracovania, teda počas hlasovania nemôžte.
M. Číž, podpredseda NR SR: (2008-09-16):
Ak do tridsať, tak sa ospravedlňujem, takže ešte počkáme dve minútky. Ďakujem pekne za upozornenie. (Prestávka.) (Po prestávke.)
Kuffa, Filip, poslanec NR SR (2023-02-08):
Samozrejme, vo svedomí to prehodnocujeme už hneď za jazdy. Jedna taká otázka. Prezentovali ste to, čo chcete meniť, a potom ste čítali to, čo v zákone už existuje dnes. A tam je povedané, že pozemok sa prevedie, alebo pozemky sa prevedú na stavebníka diaľnice. A moja otázka je, kto je vlastne stavebník diaľnice? Keď je to ministerstvo dopravy, tak poviem, že okej. A keď to neni ministerstvo a je to nejaký iný neštátny subjekt, tak potom tam mám ja ako veľký otáznik. Hoc aj odplatne sa to síce prevedie, ale že prečo. Hej? Že kto, kto sa, kto sa teda v tomto kontexte považuje za stavebníka diaľnice.
Pleštinská, Zita, poslankyňa NR SR (2021-03-30):
Ďakujem, pán predsedajúci. Pán Suja, stav núdze prijali parlamenty a vlády šiestich štátov Európskej únie: Španielsko, Portugalsko, Francúzsko, Írsko, Rakúsko, Malta a uzniesol sa na ňom aj Európsky parlament. Prijal ju minulý rok aj náš pápež František. Svoju podporu dostala od Únie miest Slovenska. V praxi je to väčšinou deklarácia, prípadne zoznam úloh pre vládu alebo iné inštitúcie. Čo si pod stavom klimatickej núdze predstavujú organizátori petície? Aby parlament okrem vyhlásenia zaviazal vládu vypracovať stratégiu na dosiahnutie uhlíkovej neutrality v roku 2040, upresňuje spoluorganizátor petície Jakub Hrbáň z hnutia Fridays of Future (pozn. red.: správne „Fridays for Future“). Klimatická núdza je vyhlásenie, ktorá nemá presnú podobu. Je to symbolický signál, že krajina to myslí s ochranou životného prostredia a zdravia obyvateľov vážne. Ďakujem.
Laššáková, Jana, podpredsedníčka NR SR (2015-11-13):
Príjemné, dobré ráno, vážené panie poslankyne, páni poslanci, otváram štvrtý rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Juraj Droba, Peter Fitz, Milan Géci, Monika Gibalová, Igor Choma, Miroslav Kadúc, Ľudovít Kaník, Ivan Mikloš, László Sólymos, František Šebej, Richard Vašečka, Magdaléna Vášáryová, Péter Vörös a Marian Záhumenský. Pokračujeme v prerušenej rozprave v druhom čítaní o vládnom návrhu zákona o trestnej zodpovednosti právnických osôb (tlač 1715). Prosím ministra spravodlivosti Tomáša Boreca, aby zaujal miesto určené pre navrhovateľov, a pani spoločnú spravodajkyňu z ústavnoprávneho výboru poslankyňu Annu Vittekovú, aby zaujala miesto určené pre spravodajcov. Viem, že pán minister je už prítomný, takže ho prosím, aby zaujal miesto pre navrhovateľov. (Pauza pre neprítomnosť ministra v rokovacej sále.) Áno, nech sa páči, pán minister, zaujmite miesto určené pre navrhovateľov. Poprosím vás na tabuľu, aby ste, ktorý rečník je prihlásený do rozpravy. Do rozpravy je prihlásený a včera neukončil svoje vystúpenie pán poslanec Lipšic. Nech sa páči, máte slovo. (Pokračovanie rokovania o vládnom návrhu zákona o trestnej zodpovednosti právnických osôb a o zmene a doplnení niektorých zákonov , tlač 1715.)
Danko, Andrej, predseda NR SR (2016-12-08):
Ďakujem. (Potlesk.) Pán poslanec Elemér, náš najzlatší.
Laššáková, Jana, podpredsedníčka NR SR (2014-06-03):
S reakciou pán poslanec Číž. Nech sa páči.
Laurenčík, Milan, podpredseda NR SR (2021-07-01):
Pán poslanec Filip Kuffa, nech sa páči.
Urban, Miroslav, poslanec NR SR (2020-11-24):
Ja by som k tomu asi toľko, Úrad pre dohľad nad zdravotnou starostlivosťou má pod patronátom DRG systém asi do roku 2011. Čiže deväť rokov budujeme DRG systém, absolvovali lekári iks školení, wellness pobytov za tisícky eur, výsledok nula bodov. Ten DRG systém nefunguje. Ja súhlasím s presunom DRG z Úradu pre dohľad nad zdravotnou starostlivosťou pod krídla ministerstva zdravotníctva, myslím, že tam majú kompetentnejších ľudí a konečne by mohli ten DRG systém spustiť, aj keď ja osobne tomu moc neverím, pretože máme stále ten istý balík financií v zdravotníctve, ak raz v tom DRG systéme niekomu pridáme za hospitalizáciu a podobne, tak druhému zase musíme ubrať, preto to vlastne tých deväť rokov ani vôbec nefunguje. Myslím, že aj Úrad pre dohľad nad zdravotnou starostlivosťou by, samozrejme, chráni predovšetkým pacientov, ja s tým súhlasím, tie pokuty, čo tam boli prvotne, to boli extrémne a likvidačné, chvalabohu, že sa znížili. Určite pacientov treba chrániť, ale rovnako treba sa stavať aj k zdravotníkom, lebo ten ÚDZS je často zneužívaný a v podstate tých žalôb na zdravotníkov je kvantum, ktoré musí vlastne ten úrad nad zdravotnou starostlivosťou riešiť. Takže tak, asi všetko, ďakujem.
V. Veteška, podpredseda NR SR: (2005-10-26):
(Prerušenie rokovania o 19. 04 hodine.)
Šimko, Jozef, poslanec NR SR (2020-03-25):
Ďakujem pekne pán podpredseda. Vážený pán kolega, ktorý si hovoril pred chvíľou, ja ťa ubezpečujem, že všetkým nám, či sú to poslanci za koalíciu alebo za opozíciu, nám všetkým ide o zdravie a život občanov žijúcich na území Slovenskej republiky. Nehnevajte sa, ale musím sa pridať k slovám pána Erika Tomáša, ktorý jednoznačne povedal, že tento zákon, a naznačil to, že to je špicľovanie občanov Slovenskej republiky. K tomuto jednoznačne sa aj ja prikláňam, pretože tu sa nejedná o to, aby sme my špicľovali 5,4 miliónov obyvateľov žijúcich na území Slovenskej republiky. Však my momentálne máme chorých cirka tých 200 ľudí, ktorí boli pozitívne v podstate riešení. Ale dajme si všetci otázku. V poriadku, prijmete tento zákon, lebo je vás 95, ale sú regionálne úrady verejného zdravotníctva, či na kraji, či tu v Bratislave alebo v jednotlivých okresných mestách či sú pripravení na toto. Však ja poznám komplet činnosť tohto regionálneho úradu, ja si otvorene dovolím povedať, že nedokážu to urobiť. Sú tam dokopy možno deviati, desiati, ktorí to vôbec nezvládnu technicky. A pri všetkej úcte, pani ministerka, pán Dostál, aj vy ste nám ešte zatiaľ neodpovedali, ja sa vás pýtam, pretože my osobne, či to je SMER alebo Ľudová strana Naše Slovensko, my nemáme problém s lokalizáciou, s lokalizačnými údajmi našich občanov, ale, preboha, už pochopte jednu vec, my tých ľudí nemôžme sledovať, nemôžme odpočúvať, my nemôžme čítať ich esemesky, však, preboha, kontrolujme tých ľudí jak inde, že je v karanténe, odíde z miesta trvalého bydliska, že môže nakaziť niektorých ľudí, tak berme, berme ho na zodpovednosť, aj na trestnoprávnu zodpovednosť. Takto uvažujme! Pretože zatiaľ, bohužiaľ, s tým teraz v žiadnom prípade nesúhlasím. A v tejto forme,  ako je čl. IV predložený nám poslancom, ja to v žiadnom prípade nemôžem podporiť. Ďakujem pekne.
Laššáková, Jana, podpredsedníčka NR SR (2013-10-30):
Ďakujem, pani predkladateľka. Zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Martinovi Poliačikovi. Nech sa páči, pán spravodajca.
Érsek, Árpád, minister dopravy a výstavby SR (2018-09-20):
Pán poslanec, pán minister ďakuje za otázku. Dovoľte, aby som prečítal odpoveď: Vážený pán poslanec, o vymožiteľnosti práva možno hovoriť vtedy, ak spravodlivosť príde rýchlo a je nestranná. Načo nám je spravodlivosť, ktorá príde až o niekoľko rokov? Na ministerstve spravodlivosti sa zaoberáme s vymožiteľnosťou práva a vykonávame niekoľko opatrení v záujme jej zvýšenia. Našou snahou je zabezpečiť čo najlepšiu predvídateľnosť práva a na základe správy k stavu justície, ktorú vypracovala Európska komisia pre efektívnu justíciu, podnikáme kroky k zrýchleniu a zefektívneniu súdneho konania. Aktuálne pripravujeme právnu úpravu k inštitútu hosťujúceho sudcu, ktorý by mal napríklad pomôcť aj na súdoch, ktoré sú nadmerne zaťažené. Súdy postupne odbremeňujeme od administratívnej činnosti, napríklad od vypracovania rôznych výkazov, ale tiež od takej rozhodovacej činnosti, ktorá musí byť vykonávaná na súdoch, napríklad činnosti spojenej s vedením obchodného registra. Súdy tiež trápi enormné množstvo starých exekúcií, a preto v tejto súvislosti pripravujeme koncepčné zákonné riešenie. Čo sa týka personálnej oblasti, v tomto období vyhodnocujeme pripomienky k návrhu zákona o štátnej službe pri výkone súdnictva, ktorý prispieva k naplneniu zámeru vlády Slovenskej republiky vyjadrenú v programovom vyhlásení, ako stabilizovať personálne obsadenie súdov a jasne vymedziť kompetencie jednotlivých zložiek aparátu súdu. Podľa štatistík by malo v najbližších rokoch odísť do dôchodku približne 150 sudcov, čo si zo strany ministerstva určite vyžaduje zvýšenú pozornosť a prijatie efektívnych opatrení, napríklad aj zvýšením počtu justičných čakateľov. Verím, že tieto aktivity ministerstva spravodlivosti pod mojím vedením prispejú k zvýšeniu vymožiteľnosti práva na Slovensku. Skončil som.
Ďuriš Nicholsonová, Lucia, podpredsedníčka NR SR (2017-02-03):
Ďakujem pekne. Otváram týmto všeobecnú rozpravu. Písomne sa neprihlásil nikto z pánov poslancov. Pýtam sa, či sa chce niekto prihlásiť ústne. Registrujem, pán navrhovateľ, že ste sa prihlásili do rozpravy. Je tomu tak. Nech sa páči, máte slovo.
Pavlovičová, Svetlana, poslankyňa NR SR (2015-06-25):
Ďakujem veľmi pekne. Kvôli záznamu, vážené kolegyne, kolegovia, v pozmeňujúcom návrhu pani Šedivcovej, Pavlovičovej a Vittekovej v prípade, ak bol prednesený nesprávny zákon v čl. II, konkrétne 446/2010 Z. z., správne má byť zákon č. 546/2010 Z. z. Ďakujem veľmi pekne, poprosím dať do záznamu. Ďakujem.
P. Hrušovský, predseda NR SR: (2004-10-26):
Vyhlasujem rozpravu za skončenú.  Pristúpime   k    hlasovaniu o vládnom návrhu zákona, ktorým sa mení a dopĺňa zákon o doplnkovom dôchodkovom sporení ako o celku so schválenými pozmeňujúcimi návrhmi s odporúčaním gestorského výboru... Ľ. Navrátilová, poslankyňa: Schváliť ho.
Zs. Simon, poslanec: (2009-09-08):
Dovoľte, aby som to odôvodnil. Vzhľadom k tomu, že tento zákon má vstúpiť do platnosti až od 1. 1. 2012, bolo by dobré, aby o tom rozhodovala Národná rada po voľbách v roku 2010. Považujem zníženie počtu daňových úradov zo súčasných 101 na 8 za nereálne. Znížiť daňové úrady na základe rozhodnutia jediného štátneho úradníka je neopodstatnené. Preto navrhujem, aby tento bod bol stiahnutý a prerokovaný až po parlamentných voľbách, keďže má vstúpiť do platnosti až od 1. januára 2012. Ďakujem.
Borec, Tomáš, minister spravodlivosti SR (2013-10-18):
Ďakujem pekne za slovo, pani predsedajúca. Vážené pani poslankyne, poslanci, Slovenská republika je viazaná Dohovorom o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa z 19. októbra 1996. Dohovor komplexne upravuje otázky medzinárodnej právomoci súdov, rozhodného práva, uznávania výkonu rozhodnutia administratívnej spolupráce vo veciach starostlivosti o maloletých. Ide o moderný právny nástroj, ktorým sa inšpirovala aj Európska únia pri tvorbe nariadenia č. 2201/2003 o právomoci a uznávaní a výkone rozsudkov v manželských veciach a vo veciach rodičovských práv a povinností. Dohovor vo svojom článku 52 dáva vo vzájomných vzťahoch medzi štátmi, ktoré sú zmluvnými stranami dohovoru a súčasne aj dvojstranných zmlúv upravujúcich totožné otázky, prednosť týmto dvojstranným zmluvám. To v praxi znamená, že vo vzťahu k rôznym štátom sa uplatňujú rôzne princípy napriek tomu, že sú viazané aj tým istým mnohostranným dohovorom. Slovenská republika je viazaná celým radom takýchto dvojstranných zmlúv v dôsledku sukcesie zo zmluvných záväzkov ešte bývalého Československa. Tieto zmluvy sú všetky staršieho dáta a dané otázky neriešia vždy spôsobom zodpovedajúcim súčasnému stavu medzinárodného práva súkromného. Vo vzťahu k členským štátom Európskej únie má síce uvedené nariadenie prednosť pred dvojstrannými zmluvami, avšak otázky rozhodného práva sa naďalej riadia týmito dvojstrannými zmluvami, pretože nariadenie tieto otázky neupravuje. Uvedená situácia vytvára veľmi zložitý právny rámec v oblasti medzinárodnoprávnej ochrany detí, čo je, samozrejme, na škodu detí samotných, pretože súd musí mnohokrát v jednej veci brať do úvahy niekedy až tri rôzne právne nástroje. V snahe zjednodušiť prehľadnosť zmluvných záväzkov Slovenskej republiky pre právnu prax a najmä pre súdy a umožniť uplatňovanie moderného medzinárodného systému navrhuje sa využiť možnosť danú čl. 52 citovaného dohovoru a udeliť po dohode s dotknutými štátmi prednosť úprave v dohovore pred úpravou v jednotlivých dvojstranných zmluvách. Vláda Slovenskej republiky vyjadrila súhlas s uznesením č. 376 z 10. júla 2013 s návrhom na urobenie vyhlásenia o prednosti dohovoru a odporučila prezidentovi Slovenskej republiky splnomocniť ministra spravodlivosti na vykonanie vyhlásení podľa čl. 52 dohovoru. Spoločná správa výborov Národnej rady Slovenskej republiky k tomuto materiálu, schválená gestorským ústavnoprávnym výborom minulý týždeň 15. októbra, odporučila Národnej rade podľa čl. 86 písm. d) ústavy vysloviť s navrhovanými vyhláseniami Slovenskej republiky súhlas. Ďakujem pekne. Skončil som.
Sulík, Richard, predseda NR SR (2010-12-02):
Poprosím nechať pána poslanca Buriana vyrozprávať. Poprosím kolegu zo SMER-u, aby netelefonoval, poťažne telefonoval vonku. Ďakujem vám pekne. Nech sa páči, pán Burian, dokončite.
Blanár, Juraj, podpredseda NR SR (2021-11-02):
Tri faktické poznámky na vaše vystúpenie. Ako prvý pán poslanec Kočiš.
Danko, Andrej, predseda NR SR (2017-05-09):
Ďakujem. Pán poslanec, poprosím o písomný návrh takisto. Pán poslanec Marosz Ján.
Muňko, Dušan, poslanec NR SR (2019-04-05):
Pán poslanec, cestovný ruch, všetky krajiny okolo majú svojho národného prepravcu. My ho dneska už nebudeme mať. Všetci prepravcovia, viete, prečo krachujú na Slovensku? Nebudem tu rozvádzať, lebo som v tej problematike naprosto doma. Viete, nerád, ja vás nepoučujem v zahraničnej politike, a chcete ma poučovať? 30 rokov robím cestovný ruch a leteckú dopravu, ktorú poznám. Ale chcel som sa vrátiť k jednej veci, to, čo ste povedali. Jediné šťastie, že sme neprivatizovali, že neodišlo naše letisko pod konzorcium rakúskeho letiska, lebo v tom momente by sme asi nič nemali. Pretože ja viem, koľko predávame leteniek ročne, zhruba odhadujem, že pomaly 200 až 250 mil. euro sú letenky, ktoré odlietajú naši ľudia z Viedne. Pokiaľ sa týkalo, Viedeň chcela prebudovať naše letisko na Cargo, to sme chceli aj my prebudovať, aby tu bolo Cargo letisko a s Cargom letisko, to, čo dneska je v Luxembursku, hlavne pre Číňanov a Rusov. Proste ani jeden, ani druhý problém nevyšiel, ale nie je to otázka teraz, aby som vás tu zaťažoval, pokiaľ sa týka bratislavského letiska, pretože to poznám dôverne. Ja som povedal, jaké sú náklady. Viem, koľko lietajú ľudí zo Slovenska, a viem, čo Slovensko z hľadiska aj potrebuje. A keď vie to odlietať Ryanair, tak som presvedčený, že za pomoci štátu, pretože, ani nieže štátu, žúp, by sa dali niektoré linky otvoriť a postupne začať lietať, ale to je na dlhú diskusiu. Ďakujem.
Chren, Martin, poslanec NR SR (2015-09-30):
Ďakujem. Ja len stručne odpoviem, že nepamätám, ale môžem sa mýliť.
Vons, Peter, poslanec NR SR (2023-06-27):
Ďakujem veľmi pekne za slovo. No, pán Gröhling, keby tu nenastávali tie zásahy do toho vzdelávania, vyučovania z vašej strany a zo strany tých, ktorí presadzujú túto sexuálnu výchovu do škôl, tak možnože tento zákon by tu ani nemusel byť. Väčšina z nás sme prešli tými časmi aj školami aj všetkým možným a sme tu, sme normálni. Ale tu sa ide narušiť taká určitá normálnosť, ktorá tu doteraz bola a vy ste do nej vpálili tieto veci a tak sa teraz nečudujte, že je tu iný názor. V poriadku, táto debata je na mieste, aby ste počuli, aby ste videli aj občania, aby počuli vás aj ďalších, že ako sa k tomu kto stavia, aký ma kto na to názor. No a kolegyňa tuná spomenula to slovo demagógia a presne to som si označil hneď na začiatku, pretože som rozmýšľal, keď som vás počúval, že čo to je. Fabulovali ste tu rôzne veci a jednoducho ma napadlo slovo demagógia. Tak aby som proste nevymýšľal z vlastnej hlavy, ale vo Wikipédii sa píše, že typické prostriedky pre demagógiu sú prekrúcanie faktov, vytrhávanie z kontextu, špekulácie a so záujmami a túžbami ľudí, apelovanie na ich prízemné pohnútky a predsudky, lživé prísahy, nereálne sľuby. Súčasne klamlivé osočovanie protivníkov, to ste robili, lebo ste napádali Riša vedľa vás a vyvolávanie strachu a podobne. Toto ste robili vy. A úplne na záver je napísané, že demagóg je človek, ktorý hlása veci, o ktorých vie, že nie sú pravdivé a to ľuďom, o ktorých vie, že sú hlupáci a my hlupáci nie sme.
Žiga, Peter, podpredseda NR SR (2023-12-12):
Pán poslanec Sabo.
Hrnčiar, Andrej, podpredseda NR SR (2018-06-18):
Pán poslanec Mizík.
Šeliga, Juraj, podpredseda NR SR (2020-09-22):
Ďakujem pekne, pán poslanec. Otváram rozpravu, do ktorej som nedostal žiadnu písomnú prihlášku. Chcem sa spýtať, či sa chce hlási niekto ústne. Poslankyňa Hatráková, ako jediná, uzatváram možnosť sa prihlásiť, nech sa páči.
Laššáková, Jana, podpredsedníčka NR SR (2013-10-24):
Pán poslanec Hlina, nech sa páči.
Vetrák, Milan, poslanec NR SR (2021-06-17):
Ja by som sa chcel teraz troška pána podpredsedu zastať v tom, že ono sa to väčšinou stáva vtedy, keď príde, prichádza návrh z, teda nie priamo od pána podpredsedu, ale z tých úradov, ktoré ako pod neho, pod jeho pôsobnosť patria. A myslím si, že je to hlavne kvôli tomu, že sa ešte potrebuje, potrebuje zohrať jeho úrad s tými ostatnými úradmi, kde už teraz nemajú tých legislatívcov, lebo prešli pod pána podpredsedu ako. A čiastočne musím povedať, že to je aj kvôli tomu, že parlamentná, legislatívne pravidlá parlamentu nie sú úplne zosúladené, a opačne, s legislatívnymi pravidlami vlády a aj niekedy je to dosť náročné sa zhodnúť v názoroch medzi vládnou legislatívou a parlamentnou legislatívou. Ale áno, ja takisto sa snažím robiť všetko pre to, aby tie návrhy boli dobré, a tak chcel by som sa trošku naozaj zastať aj týmto spôsobom pána podpredsedu, aj keď nie je to asi najšťastnejšie, keď sa tu musíme tým zdržiavať. To súhlasím.
Grendel, Gábor, podpredseda NR SR (2021-05-10):
S faktickou poznámkou pán poslanec Miroslav Kollár.
B. Bugár, podpredseda NR SR: (2006-03-16):
O ospravedlnenie svojej neúčasti na dnešnom rokovaní požiadali poslanci Cagala, Danko, Karlin a Krajči. Panie poslankyne, páni poslanci, chcem vás informovať, že dovčera do 12.00 hodiny nebola poslancami položená žiadna otázka na predsedu vlády a ani na žiadneho z členov vlády, preto popoludní o 14.00 hodine bod Hodina otázok nebude, lebo nemáme o čom rokovať, a budeme pokračovať v rokovaní v písomných odpovediach a interpeláciách poslancov. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze (tlač 1437). Prosím teraz podpredsedu vlády a ministra hospodárstva Slovenskej republiky Jirka Malchárka, aby vládny návrh zákona odôvodnil. J. Malchárek, podpredseda vlády a minister hospodárstva SR: Ďakujem pekne za slovo. Vážený pán predsedajúci, vážené panie poslankyne, páni poslanci, zámerom vládneho návrhu zákona je upraviť tri základné okruhy problémov najmä v súvislosti s novými požiadavkami vyplývajúcimi pre Správu štátnych hmotných rezerv Slovenskej republiky z hľadiska prístupového procesu. Návrh zákona vytvára nový druh štátnych hmotných rezerv, pohotovostné zásoby, ktoré sa tvoria na použite v krízových situáciách, na humanitárnu pomoc. Vzhľadom na poznatky z aplikačnej praxe a vylúčenie nejednotného výkladu je potrebné podrobnejšie upraviť hospodárenie so štátnymi hmotnými rezervami, rešpektujúc osobitosti pri nakladaní s týmto majetkom. S pozmeňujúcimi návrhmi súhlasím, tak ako sú uvedené v spoločnej správe výboru pre hospodárstvo, privatizáciu a podnikanie. To je všetko z mojej strany. Ďakujem pekne.
Hatráková, Katarína, poslankyňa NR SR (2022-11-08):
Ďakujem. Hlasovali sme o jedinom pozmeňujúcom návrhu, pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Ďuriš Nicholsonová, Lucia, podpredsedníčka NR SR (2018-11-29):
Ďakujem pekne. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona o hazardných hrách a o zmene a doplnení niektorých zákonov . Vládny návrh zákona je uverejnený ako tlač 1136, spoločná správa výborov má tlač 1136a. Poprosím ministra financií pána Kažimíra, aby vládny návrh zákona uviedol. Nech sa páči.